SVEIKATOS PRIEŽIŪROS ĮSTAIGŲ, TEIKIANČIŲ SVEIKATOS CENTRUI PRISKIRIAMAS SVEIKATOS PRIEŽIŪROS PASLAUGAS ŠIAULIŲ MIESTO SAVIVALDYBĖJE, BENDRADARBIAVIMO SUTARTIS

2023 m. spalio    d. Nr. 
Šiauliai

 SKYRIUS


Biudžetinė įstaiga Šiaulių miesto savivaldybės visuomenės sveikatos biuras, kodas 300605778, adresas Varpo g. 9, LT-76346 Šiauliai, atstovaujamas direktorės Henrietos Garbenienės, veikiančios pagal įstaigos nuostatus (toliau – VSB), 
Viešoji įstaiga Šiaulių centro poliklinika, kodas 145370959, adresas Vytauto g. 101, LT-77156 Šiauliai, atstovaujama direktoriaus Mindaugo Maželio, veikiančios pagal įstaigos įstatus (toliau – ASPĮ1),
Viešoji įstaiga Respublikinė Šiaulių ligoninė, kodas 245386220, adresas V. Kudirkos g. 99, LT-76231 Šiauliai, atstovaujama direktoriaus Mindaugo Pauliuko, veikiančios pagal įstaigos įstatus (toliau – ASPĮ2),
Viešoji įstaiga globos ir slaugos centras „Sidabražolė“, kodas 305465732, įmonės registracijos adresas Darbininkų g. 27 A, Šiauliai, atstovaujamas direktoriaus Vyčio Audinio, veikiančio pagal įstaigos įstatus (toliau – ASPĮ3),
Viešoji įstaiga Šiaulių ilgalaikio gydymo ir geriatrijos centras, kodas 145378272, adresas Vilniaus g. 125, LT-76354, Šiauliai, atstovaujamas direktorės Ingos Tamosinaitės, veikiančio pagal įstaigos įstatus (toliau – ASPĮ4),
IĮ J. Jankauskienės šeimos gydytojų centras, kodas 145565489, adresas Aušros g. 59, LT-76303 Šiauliai, atstovaujamas direktoriaus Rolando Jankausko, veikiančio pagal įstaigos nuostatus (toliau-ASPĮ5),
UAB Affidea Lietuva, kodas 300542299, buveinės adresas Savanorių pr. 184, LT-44150 Kaunas, (veiklos adresas Vilniaus g. 47, Šiauliai), atstovaujama direktoriaus Vitalijaus Orlovo, veikianti pagal įstaigos įstatus (toliau-ASPĮ6),
Viešoji įstaiga Šiaulių reabilitacijos centras, kodas 191847935, adresas Pramonės g. 15A, LT-78137 Šiauliai, atstovaujamas direktorės Irinos Jazdauskaitės Uščiauskienės, veikiančio pagal įstaigos įstatus (toliau-ASPĮ7),
Viešoji įstaiga „Paliatyvosios pagalbos klinika“, kodas 301873537, adresas Staniūnų g. 72 B-106, LT-36156 Panevėžys, atstovaujama direktorės Raimondos Ulianskienės, veikiančios pagal įstaigos įstatus (toliau-ASPĮ8),
UAB „Rezus“ laboratorija, kodas 302433494, adresas Gumbinės g. 33C, LT-77171 Šiauliai, atstovaujama direktorės Daivos Kazlauskienės, veikiančios pagal įstaigos įstatus (toliau-ASPĮ9)

toliau visos kartu vadinamos šalimis, sudarė šią bendradarbiavimo teikiant savivaldybėje sveikatos centro paslaugas (toliau – SSC paslaugos) sutartį (toliau – Sutartis). 

 SKYRIUS


. Sutarties tikslas – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę.
. Sutarties šalys susitaria siekti Sutarties 1 punkte nurodyto tikslo, savivaldybės gyventojams šioje Sutartyje numatytomis sąlygomis teikdamos Lietuvos Respublikos sveikatos apsaugos ministro 2023 m. gegužės 22 d. įsakyme Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ (toliau – Įsakymas) nurodytas SSC paslaugas: 
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179
. VSB teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
		1.			Visuomenės sveikatos priežiūra	16.16.1. Savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių visuomenės sveikatos priežiūra.
		16.16.2 Visuomenės sveikatos stiprinimas	
		16.16.3.Visuomenės sveikatos stebėsena	


. ASPĮ1 teikia šias SSC paslaugų sąrašo paslaugas:
Eil. Nr.	Paslauga 	Įsakymu patvirtinto tvarkos aprašo punktas, kurį atitinka paslauga
1.	šeimos medicinos paslaugos	16.1. 
2.	pirminės ambulatorinės psichikos sveikatos priežiūros paslaugos	16.2. 
3.	pirminės ambulatorinės odontologijos paslaugos	16.3. 
4.	ambulatorinės slaugos paslaugos namuose	16.4. 
	Antrinio lygio ambulatorinės specializuotos paslaugos:
5.	radiologijos paslaugos	16.7.1. 
6.	rentgeno diagnostikos tyrimai	16.7.1.1. 
7.	ultragarsiniai tyrimai, išskyrus galvos, širdies, kraujagyslių, raumenų ir sąnarių	16.7.1.2. 
8.	vidaus ligų paslaugos	16.7.2. 
9.	vaikų ligų paslaugos	16.7.3. 
10.	akušerijos ir ginekologijos paslaugos	16.7.4. 
11.	chirurgijos (arba abdominalinės chirurgijos) paslaugos	16.7.5
12.	endoskopijos paslaugos (fibroezofagogastroduodenoskopija, kolonoskopija)	16.7.7. 
13.	kardiologijos paslaugos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą);	16.7.8 	
14.	otorinolaringologijos paslaugos	16.7.9. 
15.	oftalmologijos paslaugos	16.7.10. 
16.	endokrinologijos paslaugos	16.7.11
17.	neurologijos paslaugos	16.7.12. 
18.	fizinės medicinos ir reabilitacijos gydytojo paslaugos	16.7.13. 
19.	pradinės ambulatorinės medicininės reabilitacijos paslaugos	16.7.14
20.	ambulatorinės vaikų raidos sutrikimų ankstyvosios reabilitacijos paslaugos („Vaiko raida A“ ir „Vaiko raida B“)	16.7.15. 
21.	psichiatrijos dienos stacionaro paslaugos	16.8.3
22.	cukrinio diabeto slaugos paslaugos	16.10. 
23.	ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos)	16.11. 
24.	ambulatorinės chirurgijos paslaugos (pagal gydytojų specialistų kompetenciją –dermatologijos ir plastinės procedūros, šlapimo sistemos procedūros, akies ir jos priklausinių procedūros, moters lyties organų procedūros, vyrų lyties organų procedūros, raumenų ir skeleto sistemos procedūros);	16.13. 
25.	pagalba pacientui užsiregistruoti pavežėjimo paslaugai gauti	16.15


. ASPĮ2 teikia šias SSC paslaugų sąrašo paslaugas:
Eil. Nr.	Paslauga	Įsakymu patvirtinto tvarkos aprašo punktas, kurį atitinka paslauga
1.	Dienos stacionaro paslaugos:	I grupė (vaisto skyrimas infuzijos ir (ar) intratekaliai, ir (ar) inhaliacijos būdu, ir (ar) gydomosios procedūros atlikimas);	IX grupė grupė (kraujo komponentų fransfuzija)	16.8.	16.8.1. 			16.8.2. 
2.	Skubiosios medicinos pagalbos paslaugos	16.9. skubiosios medicinos pagalbos paslaugos (būtinoji medicinos pagalba pagal šeimos gydytojo Lietuvos Medicinos normoje nustatytą kompetenciją ir B1 tipo skubiosios medicinos pagalbos skyriuje teikiamos paslaugos, įskaitant stebėjimo paslaugas)
3.	Dienos chirurgijos paslaugos (I-IV grupės raumenų ir skeleto sistemos procedūros, moters lyties organų procedūros, dermatologinės ir plastinės procedūros, virškinimo sistemos procedūros)	16.14. 


. ASPĮ3 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	paliatyviosios pagalbos (ambulatorinės) paslaugos 	16.6. 


. ASPĮ4 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	palaikomojo gydymo ir slaugos paslaugos	16.5. 
2.	paliatyviosios pagalbos (stacionarinės) paslaugos	16.6. 


. ASPĮ5 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	šeimos medicinos paslaugos	16.1. 	


. ASPĮ6 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	radiologijos paslaugos	16.7.1. 	
2.	rentgeno diagnostikos tyrimai	16.7.1.1. 
3.	ultragarsiniai tyrimai (išskyrus galvos, širdies, kraujagyslių, raumenų ir sąnarių)		16.7.1.2. 
4.	akušerijos ir ginekologijos paslaugos	16.7.4. 	
5.	chirurgijos (arba abdominalinės chirurgijos) paslaugos	16.7.5. 
6.	otorinolaringologijos paslaugos	16.7.9. 
7.	ambulatorinės chirurgijos paslaugos (pagal gydytojų specialistų kompetenciją –dermatologijos ir plastinės procedūros, šlapimo sistemos procedūros, akies ir jos priklausinių procedūros, moters lyties organų procedūros, vyrų lyties organų procedūros, raumenų ir skeleto sistemos procedūros)	16.13. 
8.	dienos chirurgijos paslaugos (I–IV grupės – raumenų ir skeleto sistemos procedūros, moters lyties organų procedūros, dermatologinės ir plastinės procedūros, virškinimo sistemos procedūros)	16.14. 


. ASPĮ7 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	fizinės medicinos ir reabilitacijos gydytojo paslaugos	16.7.13. 
2.	pradinės ambulatorinės medicininės reabilitacijos paslaugos	16.7.14. 


. ASPĮ8 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	ambulatorinės slaugos paslaugos namuose	16.4. 
2.	paliatyviosios pagalbos (ambulatorinės) paslaugos	16.6. 


. ASPĮ9 teikia šias SSC paslaugų sąrašo paslaugas:
Eil. Nr. 	Paslauga	ĮSAKYMO punktas, kurį atitinka paslauga
1.	šeimos medicinos paslaugos	16.1. 
2.	ambulatorinės slaugos paslaugos namuose	16.4. 
3.	kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą);	16.7.8. 


. SSC paslaugų teikimą koordinuojančioji įstaiga yra viešoji įstaiga Šiaulių centro poliklinika (toliau – Koordinuojančioji įstaiga). 

 SKYRIUS


. Asmens sveikatos priežiūros paslaugas teikiančios Šalys įsipareigoja:
. kiekvienoje Sutarties šalies įstaigoje paskirti darbuotoją (darbuotojus), atsakingą (-us) už SSC paslaugų teikimo procesų įdiegimą, palaikymą ir priežiūrą įstaigoje;
. užtikrinti, kad kiekvienoje Sutarties šalies įstaigoje už pacientų registraciją pas gydytoją paskirtas struktūrinis padalinys ir (ar) darbuotojas (darbuotojai) sveikatos centro pacientus įstaigos darbo laiku konsultuotų ir dėl SSC paslaugų sąraše nurodytų paslaugų gavimo per kuo trumpesnį laiką;
. numatyti visoms Sutarties šalims suderintas SSC pacientų srautų valdymo ir (ar) paslaugų teikimo priemones, kad konkrečiam pacientui būtų užtikrintas vientisas (taikant žaliojo koridoriaus principą) visų reikiamų SSC paslaugų sąrašo paslaugų suteikimas per kuo trumpesnius terminus;
. Sutarties šalies įstaigoje, Įsakymu patvirtinto tvarkos aprašo atvejais turėti paskirtus atsakingus darbuotojus (šeimos gydytojo komandos narius), kurie į Sutarties šalies įstaigą SSC paslaugų sąraše nurodytų paslaugų gauti atvykusiam pacientui, esant paciento kreipimuisi, teisės aktų nustatyta tvarka organizuotų kuo sklandesnį paslaugų gavimą Sutarties šalies įstaigoje;
. nepažeidžiant įstatymuose (Pacientų teisių ir žalos sveikatai atlyginimo įstatymo, Sveikatos priežiūros įstaigų įstatymo 45 straipsnio 1 dalies 4 ir 7 punktų) ir šioje Sutartyje įtvirtintų nuostatų, nustatyti priemones, kuriomis užtikrinamas informacijos, susijusios su paslaugos teikimu pacientui, perimamumas ir grįžtamasis ryšys tarp Sutarties šalių įstaigų darbuotojų teikiant SSC paslaugas konkrečiam pacientui, įskaitant nuotolinio ryšio priemones;
. Darbo kodekso ir sveikatos priežiūros specialistų praktiką reglamentuojančių teisės aktų nustatyta tvarka leisti pasitelkti kitos įstaigos sveikatos priežiūros specialistus SSC paslaugoms teikti, kai dėl objektyvių aplinkybių (pandemijų ar kitų ekstremaliųjų situacijų ir (ar) karantino metu, taip pat jeigu tai, vadovaujantis Sutarties 5 punktu, numatyta Sutarties priede, kitų sveikatos priežiūros paslaugų teikimo metu kilusių sudėtingų situacijų atvejais) besikreipiančiajai įstaigai trūksta savų darbuotojų paslaugai suteikti; 
Papunkčio pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. sudaryti Sutarties šalių įstaigų atstovų koordinacinę darbo (į kurią deleguojamas kiekvienos įstaigos, esančios Sutarties šalimi, atstovas) grupę SSC paslaugų teikimui vadybiškai koordinuoti ir ne rečiau kaip keturis kartus per kalendorinius metus (kas ketvirtį) bendram Sutarties šalių įstaigų pasitarimui dėl SSC paslaugų teikimo užtikrinimo organizuoti; 
Papunkčio pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Sutarties šalių įstaigų atstovų koordinacinė grupė turi stebėti pasiektų nustatytų sveikatos centro veiklos rodiklių reikšmes ir ne rečiau kaip kas ketvirtį organizuoti sveikatos centro pasitarimus dėl rodiklių įgyvendinimo ir paslaugų kokybės ir efektyvumo gerinimo sveikatos centre. Sveikatos centro gyventojų mirštamumo dėl miokardo infarkto ir išeminio insulto per 30 dienų nuo hospitalizacijos rodikliai įvertinami ir aptariami pasibaigus kalendoriniams metams. Aptariant sveikatos centro pasiektas veiklos rodiklių reikšmes privalo dalyvauti savivaldybės gydytojas;
. atsižvelgiant į strateginiuose dokumentuose (plėtros programose, pažangos priemonių aprašymuose, įstaigų strateginiuose planuose ir kt.) teisės aktais patvirtintus rodiklius, sudaryti SSC paslaugas teikiančių įstaigų veiklos vertinimo rodiklių rinkinius, kuriais būtų prisidedama prie strateginiuose dokumentuose iškeltų tikslų ir uždavinių įgyvendinimo. Šiuose rinkiniuose nustatytų rodiklių stebėsena būtų vykdoma ir už rodiklių pasiekimą atsiskaitoma visuomenei ir Sutarties šalių įstaigų steigėjams (savininkams, dalininkams) kasmet; 
. jei teikiant SSC paslaugas kyla neaiškumų dėl SSC paslaugų teikimo konkrečiam pacientui įgyvendinimo, galutinį (visoms Sutarties šalims privalomą) sprendimą priima Koordinuojančioji įstaiga. Šis Sutarties punktas netaikomas tais atvejais, kai Sutarties šalių įstaigų veiklos klausimai yra sprendžiami vadovaujantis įstatymuose ir Vyriausybės nutarimuose nustatytomis taisyklėmis;
. keistis gerąja SSC paslaugų teikimo praktika;
. Sutarties šalis privalo nedelsdama, bet ne vėliau kaip per 5 darbo dienas nuo atitinkamų aplinkybių atsiradimo momento, raštu informuoti kitas Sutarties šalis ir Koordinuojančiąją įstaigą, jei Sutarties šalis nebegali užtikrinti jai Sutartimi priskirtų teikti SSC paslaugų. Koordinuojančioji įstaiga privalo nedelsdama, bet ne vėliau kaip per 5 darbo dienas nuo dienos, kai aplinkybės tapo žinomos Koordinuojančiajai įstaigai, raštu informuoti savivaldybės merą, kad Sutarties šalis nebegali užtikrinti jai Sutartimi priskirtų teikti SSC paslaugų; 
Papunkčio pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. kiti Sutarties šalių vadybiniai su SSC paslaugų teikimu susiję įsipareigojimai. 
. Šios Sutarties 4 punkte nurodomi Sutarties šalių įstaigų įsipareigojimai gali būti detalizuojami prie Sutarties pridedamuose prieduose ir yra laikomi neatskiriama Sutarties dalimi.
. VSB, teikdamas SSC paslaugas, įsipareigoja:
. informuoti Sutarties šalis apie pacientui ir pacientų grupėms teikiamas visuomenės sveikatos priežiūros paslaugas; 
. organizuoti sveikatos stiprinimo prevencinių programų vykdymą;
. organizuoti visuomenės sveikatos stiprinimo paslaugų teikimą.

. Šalys atsakingos už paciento duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir Lietuvos Respublikos asmens duomenų teisinės apsaugos įstatymo reikalavimais.
. Šalis, nesilaikanti, nevykdanti šios Sutarties sąlygų ar jas netinkamai vykdanti arba trukdanti kitai šaliai vykdyti savo įsipareigojimus pagal šią Sutartį, privalo visiškai atlyginti kitai šaliai dėl to susidariusius nuostolius.
. Sutarties nuostatos neapriboja paciento teisių, numatytų Lietuvos Respublikos pacientų teisių ir žalos sveikatai atlyginimo įstatyme.

. Informacija apie pacientus, kuri suteikta ir yra naudojama laikantis šia Sutartimi prisiimtų įsipareigojimų, gali būti naudojama tik šioje Sutartyje numatytų įsipareigojimų vykdymui bei asmens ir visuomenės sveikatos priežiūros paslaugų teikimui.
. Šalys įsipareigoja neatskleisti informacijos apie pacientą, išskyrus atvejus, nurodytus Sutarties 4 punkte, ir kai šalys privalo atskleisti informaciją atitinkamoms institucijoms ar asmenims, kaip to reikalauja Lietuvos Respublikos teisės aktai.
. Šalys patvirtina, kad savo veikloje laikosi BDAR ir kitų norminių teisės aktų, reglamentuojančių asmens duomenų tvarkymą. 
. Šalys patvirtina, kad šioje Sutartyje numatytu tikslu ir apimtimi turi teisę tvarkyti asmens duomenis, įskaitant ir duomenis apie pacientų sveikatą. Šalys užtikrina asmens duomenų, gautų vykdant šią Sutartį, saugumą, tretiesiems asmenims minėti duomenys negali būti atskleisti be paciento sutikimo, išskyrus Lietuvos Respublikos įstatymų ir kitų teisės aktų nustatytus atvejus.
. Šalys atsako už neteisėtą duomenų apie paciento sveikatą naudojimą Lietuvos Respublikos įstatymų ir kitų teisės aktų nustatyta tvarka.

. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) – tai nepaprastos aplinkybės, kurių negalima nei numatyti, nei išvengti. 
. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
. Sutartis baigiasi kitos šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure) arba vykdymas turi būti atidėtas ilgiau nei 6 (šešis) mėnesius dėl nenugalimos jėgos (force majeure), už kurią šalis neatsako.
. Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Sutarties šalių valios, šalys privalo nedelsdamos, bet ne vėliau kaip per 3 kalendorines dienas apie tai viena kitą informuoti raštu. Jei šalys viena kitos neinformuoja, laikoma, kad tokių aplinkybių nebuvo ir šalis, laiku nepranešusi apie neįveikiamos jėgos aplinkybes, tampa atsakinga už nuostolių, kurių galima buvo išvengti, atlyginimą kitai šaliai.

. Sutartis gali būti pasirašoma, kai yra įvykdytos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 7 ir 14 punktuose nurodytos sąlygos. 
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Sutartis įsigalioja nuo kitos darbo dienos, kai ją pasirašo visos Sutarties šalys, ir galioja penkerius metus nuo Sutarties įsigaliojimo. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visos Sutarties šalys. Pasirašytos Sutarties (jos pakeitimo) kopija pateikiama savivaldybės merui. 
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Vienašališkas Sutarties nutraukimas:
. Kita (-os) Sutarties šalis (-ys) turi informuoti Koordinuojančiąją įstaigą, jei Sutarties šalis (-ys) nevykdo Sutarties ar ją netinkamai vykdo. Koordinuojančioji įstaiga, gavusi šią informaciją, Sutarties nevykdančią (-ias) (netinkamai vykdančią (-ias) Sutarties šalį (-is) turi raštu informuoti apie Sutarties nevykdymą (netinkamą vykdymą) ir duoti jai 30 kalendorinių dienų paaiškinimams dėl Sutarties nevykdymo (netinkamo vykdymo) priežasčių pateikti bei Sutarties vykdymo pažeidimams ištaisyti ir Sutarties vykdymui išsaugoti. Jei Sutarties nevykdanti (netinkamai vykdanti) šalis per 30 kalendorinių dienų nepašalina Sutarties nevykdymo (netinkamo vykdymo) priežasčių, Sutarties šalys vienašališkai su Sutarties nevykdančia (netinkamai vykdančia) šalimi gali nutraukti Sutartį. Sutarties nutraukimas su Sutarties nevykdančia (netinkamai vykdančia) šalimi neturi įtakos Sutarties galiojimui kitoms Sutarties šalims, jei likusios Sutarties šalys gali užtikrinti visų privalomų SSC paslaugų teikimą. Šio Sutarties papunkčio atveju Sutarties šalims taip pat taikomos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkto nuostatos dėl sutarties keitimo sąlygų.  Apie su Sutarties šalimi pagal šį Sutarties papunktį vienašališkai nutrauktą Sutartį savivaldybės merą raštu privalo informuoti Koordinuojančioji įstaiga;
. Sutarties šalis (LNSS asmens sveikatos priežiūros įstaiga, kurios savininkas (dalininkas) nėra valstybė ar savivaldybė), norėdama nebedalyvauti sveikatos centro veikloje, apie vienašalį Sutarties nutraukimą kitoms Sutartiems šalims ir Koordinuojančiai įstaigai privalo pranešti ne vėliau kaip prieš 90  kalendorinių dienų. 
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Sutarties keitimas vykdomas laikantis Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkte nustatytų sąlygų. 
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Pakeitus Sutartį, pasirašytos Sutarties kopija pateikiama savivaldybės merui.
Punkto pakeitimai:
Nr. V-1001, 2023-09-14, paskelbta TAR 2023-09-14, i. k. 2023-18179

. Sutartis savaime netenka galios po 90 (devyniasdešimt) kalendorinių dienų nuo to momento, kai Sutarties šalys bendrai nebegali užtikrinti visų privalomų SSC paslaugų teikimo ir per 90 (devyniasdešimt) kalendorinių dienų Įsakymo patvirtinto aprašo nustatyta tvarka prie Sutarties vykdymo neprisijungė trūkstamas SSC paslaugas galinti teikti šalis. 
. Sutarties galiojimo pasibaigimas neatleidžia šalių, nesilaikiusių, nevykdžiusių šios Sutarties sąlygų ar netinkamai jas vykdžiusių arba trukdžiusių kitai šaliai vykdyti savo įsipareigojimus pagal šią Sutartį, nuo susidariusių nuostolių kitai Sutarties šaliai atlyginimo.

. Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.
. Pasikeitus šalių rekvizitams ir (ar) kitiems duomenims, šalys privalo per 3 (tris) kalendorines dienas nuo jų pasikeitimo momento apie tai pranešti raštu viena kitai. 
. Sutartyje neaptartus klausimus reglamentuoja Lietuvos Respublikos civilinio kodekso nuostatos.
. Visi ginčai, kilę iš šios Sutarties, sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka. 
. Sutartis sudaryta lietuvių kalba, egzemplioriais, turinčiais vienodą juridinę galią, po vieną kiekvienai Sutarties šaliai. 

